b'\n_START_ARTICLE_\nSid Vicious\n_START_SECTION_\nOtro\xc5\xa1tvo\n_START_PARAGRAPH_\nSid je bil rojen v Londonu mami Anne Ritchie (roj. McDonald) in o\xc4\x8detu Johnu Ritchie-ju. John (o\xc4\x8de) je bil stra\xc5\xbear Buckinghamske pala\xc4\x8de in profesionalni trobenta\xc4\x8d Londonske jazz scene. Kmalu po Sidovem rojstvu se je o\xc4\x8de odselil, z mamo pa se je Sid preselil na otok Ibizo. Poro\xc4\x8dila se je s Christopher Beverly-jem in se do leta 1965 preselila nazaj v doma\xc4\x8di kraj Kent. Sid je po svojem o\xc4\x8dimu prevzel priimek in se preimenoval v John Beverly._NEWLINE_Leta 1968 je Christopher umrl in z mamo sta se preselila v najeto stanovanje v Tunbridge Wells, kjer je tudi obiskoval \xc5\xa1olo Sandown Court School. Okoli leta 1971 sta se spet selila - v londonsko \xc4\x8detrt Hackney. Ve\xc4\x8dkrat je obiskal kraj Somerset, kjer je kot\xc2\xa0\xc2\xbb\xc5\xa1tudent\xc2\xab\xc2\xa0obiskoval \xc5\xa1olo Clevedon Secondary Modern school, kjer je tudi spoznal svojega najbolj\xc5\xa1ega prijatelja, Johnny-ja Rottna (John Lydon)._NEWLINE_S svojim novim prijateljem Johnom sta ve\xc4\x8dkrat na cesti prosja\xc4\x8dila za denar tako, da sta tolkla po tamburinu in preigravala pesmi Alice Cooper, vendar so jima ljudje pla\xc4\x8devali zato, da sta utihnila. Nekega dne jima je nek starec dal\xc2\xa0\xc2\xbbthree bob\xc2\xab\xc2\xa0(3 \xc5\xa1ilinge) in skupaj so plesali.\n_START_SECTION_\nIzvor vzdevka\n_START_PARAGRAPH_\nJohn je redno prihajal na obisk k Johnu (torej Sid k Rotten-u), kjer so se igrali z njegovim hr\xc4\x8dkom, ki mu je bilo ime Sid. Ob tem so poslu\xc5\xa1ali Lou Reedovo pesem Vicious. Sida je Sid ugriznil (Hr\xc4\x8dek \xc4\x8dloveka), nakar je se je zadrl:\xc2\xa0\xc2\xbb Your Sid is vicious!\xc2\xab, kar pomeni\xc2\xa0\xc2\xbbtvoj Sid je zloben\xc2\xab. Lydon se je zasmejal in drugemu Johnu nadel vzdevek Sid Vicious.\n_START_SECTION_\nGlasbena kariera\n_START_PARAGRAPH_\nSid je torej za\xc4\x8del s tamburinom. Z Lydonom sta takrat ustanovila skupino The Gang of Johns (skupina Johnov), v kateri se z glasbo niso preve\xc4\x8d ukvarjali. Malo resneje se je za\xc4\x8del\xc2\xa0\xc2\xbbukvarjati\xc2\xab\xc2\xa0z glasbo, ko je Lydon ustanovil novo skupino, Sex Pistols.\n_START_SECTION_\nSex Pistols\n_START_PARAGRAPH_\nKo so iz Pistolsov nagnali prej\xc5\xa1njega basista Glena Matlocka, je bil Sid povabljen, da prevzame njegovo mesto. \xc4\x8ceprav ni imel pojma o igranju bas kitare, je povabilo sprejel. Na koncertih so njegov kabel ve\xc4\x8dkrat izklju\xc4\x8dili, Sidov del pa je igral kitarist Steve Jones. Sid je prav tako pripomogel k dolgim bojem z zalo\xc5\xbebo EMI in izdal studijski album Never Mind The Bollocks (na katerem je bil njegov kabel prav tako ve\xc4\x8d ali manj izklju\xc4\x8den), ki se je povzpel na prvo mesto britanskih glasbenih lestvic. Pogodbo z zalo\xc5\xbebo so podpisali pred Buckinghamsko pala\xc4\x8do in takrat povzro\xc4\x8dili pravi kaos. Seveda se pogodba ni iz\xc5\xa1la najbolje, zato so jo prekinili in novo podpisali z Virgin Records.'